Kandidatët presidencialë dhe tema e imigracionit
Presidenti Obama dhe rivali i tij republikan Mitt Romney besojnë se sistemi amerikan i imigracionit duhet të reformohet
Reforma gjithëpërfshirëse e imigracionit, rritja e sigurisë në kufijtë e vendit dhe deportimi vullnetar janë disa nga termat e përdorura në debatet mbi çështjen e debatueshme të imigracionit të paligjshëm në Shtetet e Bashkuara. Me afrimin e zgjedhjeve të ardhshme presidenciale, dy kandidatët duhet të sqarojnë planet e tyre specifike për zgjidhjen e problemit të 11 milion imigrantëve të paligjshëm në vend. Kandidatët debatuan mbi çështjen e imigracionit në debatin e dytë presidencialë. Ndërkohë që presidenti Obama dhe rivali i tij republikan Mitt Romney besojnë se sistemi amerikan i imigracionit duhet të reformohet, ata nuk pajtohen mbi mënyrën se si duhet të arrihet kjo. Katherine Vargas, drejtore komunikimi në organizatën Forumi Kombëtar i Imigracionit, thotë se kandidati republikan nuk ka qenë specifik në lidhje me këtë çështje. Guvernatori Romney është kritikuar edhe për ndryshimin dhe zbutjen e qëndrimeve të tij ndaj çështjes së imigracionit. Doris Meissner e organizatës Instituti për Politkat e Migrimit shpjegon: Presidenti Obama, i cili fitoi mbështetjen e shumicës së imigrantëve më 2008, është kritikuar për mos realizimin e premtimeve të fushatës për paraqitjen e një ligji gjithpërfshirës për imigracionin në vitin e parë të mandadit të tij si president. Në debatin e dytë presidencial, presidenti Obama mbrojti politikat e tij. Pavarësisht nga ndryshimet në Kongres, disa analistë mendojnë se pikëpamjet e kundërta të kandidatëve ofrojnë pak shpresë për ndryshime të mëdha të politikave amerikane të imigracionit pas zgjedhjeve të 6 nëntorit.